Karakaraer

se inndeling

Karakaraer er enten en underfamilie (Polyborinae) i falkefamilien (Falconidae) eller et tribus (Polyborini) i underfamilien Falconinae (falkonetter og falker). Familien inngår i falkefugler (Falconiformes). Gruppen er endemisk til Amerika.

Om inndelingen hersker det ikke full konsensus, men spørsmålet handler mest om hvor nært eller fjernt beslektet fuglene er med hverandre (altså om man skal bruke det ene eller andre navnet på en inndeling eller et slektsnavn).

 Biologi 
Karakaraene er predatoriske kleptoparasitter med opportunistiske matvaner. De stjeler føde fra andre individer, herunder også egg, fugleunger, slakt og nyfødte pattedyr og åtsler. Fuglene er utbredt fra de sørlige delene av USA og sørover via Mellom-Amerika til lengst sør i Sør-Amerika, inkludert på Falklandsøyene og mange av øyene rundt sørspissen av dette kontinentet.

Karakaraer er relativt store falkefugler, der hunnen typisk blir litt større enn hannen. Størst blir nordkarakaraen (Caracara plancus) med sine ørnelignende instinkter og gribblignende matvaner, der hunnen kan veie opp mot  eller mer. Flere arter veier mer enn , selv om snittvekten nok er ganske mye mindre.

Inndeling
Inndelingen følger Birds of the World/Clementslista (2022). Norske artsnavn følger Artsdatabanken og Norsk navnekomité for fugl og er i hovedsak i henhold til Syvertsen et al. (2020).

 Falconiformes, falkefugler
 Falconidae, falkefamilien
 Herpetotherinae, latterfalk og skogfalker
 Polyborinae, karakaraer
 Spiziapteryx, 
 S. circumcincta, parakittfalk
 Caracara, 
 †C. lutosa, guadalupekarakara (utdødd før 1900, Isla Guadalupe)
 C. plancus, nordkarakara
 Ibycter, 
 I. americanus, rødstrupekarakara
 Daptrius, 7 arter
 D. chimachima, kremkarakara (tidligere Milvago)
 D. ater, svartkarakara
 D. chimango, brunkarakara (tidligere Phalcoboenus)
 D. carunculatus, paramokarakara (tidligere Phalcoboenus)
 D. megalopterus, fjellkarakara (tidligere Phalcoboenus)
 D. albogularis, hvitbrystkarakara (tidligere Phalcoboenus)
 D. australis, brungumpkarakara (tidligere Phalcoboenus)
 Falconinae, falkonetter og falker

 Referanser 
Clements, J. F., T. S. Schulenberg, M. J. Iliff, T. A. Fredericks, J. A. Gerbracht, D. Lepage, S. M. Billerman, B. L. Sullivan, and C. L. Wood. 2022. The eBird/Clements checklist of Birds of the World: v2022. Downloaded from https://www.birds.cornell.edu/clementschecklist/download/

Morrison, J. L. and J. F. Dwyer (2021). Crested Caracara (Caracara plancus), version 1.0. In Birds of the World (A. F. Poole, Editor). Cornell Lab of Ornithology, Ithaca, NY, USA. https://doi.org/10.2173/bow.y00678.01

Syvertsen, P. O., Bergan, M., Hansen, O. B., Kvam, H., Ree, V. & Syvertsen, Ø. 2020. Norske navn på verdens fugler. Norsk Ornitologisk Forenings hjemmesider. URL: https://www.birdlife.no/fuglekunnskap/navn/

Eksterne lenker

Kategori:Falker